Kitba ta' Twannx Chircop ofm l-Art Imqaddsa għalina nsara… L-Art Imqaddsa hi medda żgħira ta' art bejn ix-xatt tal- Ivant tal-Baħar Mediterran u l-wied tax-xmara Gordan u l-Baħar il-Mejjet. F'din il- medda art seħħew il-ġrajjiet ewlenin tas-salvazzjoni tagħna, li nsibuhom rakkon- tati fit-Testment il-Qadim. Fiha wkoll twieled u għex Gesu Kristu, inkitbu l-kotba tat-Testment il-Gdid u twiel- det l-ewwel komunità nisra- nija f'jum Pentekoste. Kien għalhekk li l-insara ta' kull żmien kellhom xewqa kbira li jżuru l-Art Imqaddsa, U l-aktar il-Postijiet Qaddisa marbutin mal-fidwa tagħna. Meta nsemmu Postijiet bħal Nazaret, Betleħem, Kafarnahum u Gerusalem, mall-ewwel niftakru fis- Santwarji li jimmarkaw il- ġrajjiet ewlenin tal-ħajja ta' Gesu, tal-Verġni Marija u ta' l-appostli u l-ewwel dixxipli. Sa mill-ewwel sekli l- insara kienu jmorru f'Pellegrinaġġ lejn l-Art Imqaddsa. L-iskop tal- Pellegrinaġġ dejjem kien dak li jiċċelebraw il-misteri tal- Fidwa fuq il-Postijiet li fihom seħħu tabilħaqq. Hekk għandna Tradizzjoni bla taqta' li hi xhieda ta' l- awtentiċità ta' dawn il- Postijiet Qaddisa jew Santwarji tal-Fidwa. L-Art Imqaddsa għaddiet minn ħafna taqlib storiku. Wara ż-żmien apostoliku u l- ħakma Rumana, l-Art Imqaddsa, jew Palestina, għaddiet taħt il-ħakma nisranija ta' l-Imperu Biżantin. F'dan iż-żmien il- Palestina kienet kollha nisra- nija. Imma mal-miġja tar- reliġjon Islamika, il-Palestina għaddiet taħt il-ħakma ta' mexxejja Musulmani. Bejn l- 1090 u l-1291 l-Art Imqaddsa reggħet waqgħet taħt il-ħakma nisranija tal- Kruċjati, li ġew mill-Ewropa, imma mat-tmiem tar-renju Latin ta' Ġerusalem reġgħet għaddiet f'idejn il- Musulmani u mbagħad f' idejn it-Torok Ottomani. Kien f'dan il-perjodu li S. Franġisk t'Assisi żar l-Art Imqaddsa fl-1219, biex iġib il-paċi bejn il-Kruċjati u s- Sultan ta' l-Eġittu. Mill-1229 il-Patrijiet Franġiskani dejjem kienu preżenti fl-Art Imqaddsa, hekk li fl-1342 il- Knisja Kattolika irriko- noxxiethom bħala l-Kustodii, jew ħarriesa uffiċjali tas- Santwarji tal-Fidwa (Ċenaklu, Qabar ta' Kristu, Betleħem). Din id-data timmarka l-bidu tal-Kustodja Franġiskana ta' l-Art Imqaddsa. Sallum il- Franġiskani għadhom il- Kustodji uffiċjali tas- Santwarji kollha tal-Fidwa (Nażaret, Tabor, Kafarnahum, Kana, Għajn Karem, Għemmaws, Betlejem, Ċenaklu, Ġetse- mani, Qabar ta' Kristu f'Ġe- rusalem, biex inkunu sem- mejna biss l-ewlenin). Ix-xogħol tal-Franġiskani hu dak li jakkumpanjaw il- Pellegrini li jżuru l-Postijiet Qaddisa, kif ukoll li jieħdu kura pastorali tal-komunità ta' l-insara Kattoliċi li jgħixu fl-Art Imqaddsa, billi jipprov- dulhom parroċċi, skejjel, postijiet tax-xogħol, u opri ta' karità. F'din il-ħidma l- Franġiskani huma megħjunin mill-insara tad- dinja kollha, permezz tax- xogħol li l-Kummissarju ta' l- Art Imqaddsa jagħmel f'kull pajjiż, inkluż Malta. Illum il-ġurnata, l-Art Imqaddsa hi politikament magħmula mill-Istat ta' Israel u mit-Territorji Awtonomi tal-Palestina. Nafu f'liema tensjoni qed jgħixu dawn il-popli, u għalhekk il-ħidma u t-talb favur il-paċi fl-Art ta' Gesu huma mportanti ħafna, biex il-Franġiskani jkunu jistgħu jkomplu l-ħidma tagħhom f'isem il-Knisja. Meta żar l-Art Imqaddsa fl-1964 il-Papa Pawlu VI kien sejħilha 'il-Ħames Vanġelu'. Il-Papa Ġwanni Pawlu II ukoll żar l-Art Imqaddsa fil- Ġublew tas-sena 2000 bħala Pellegrin ta' Paċi. Għalina l-insara l-Art Imqaddsa għandha tibqa' Vanġelu ħaj, li għandna nagħmlu ħilitna li nżuruha U nitolbu fiha almenu darba f'ħajjitna. L-ART IMQADDSA Lulju - Awissu 2002